ਸਵਾਲਃ ਕਿਹੜੇ ਦੇਸ਼ ਬਰਿਕਸ ਵਿੱਚ ਸ਼ਾਮਲ ਹੋਣਾ ਚਾਹੁੰਦੇ ਹਨ?
ਜਵਾਬਃ ਬਰਿਕਸ ਅਤੇ ਏਸ਼ੀਆ ਲਈ ਦੱਖਣੀ ਅਫ਼ਰੀਕਾ ਦੇ ਰਾਜਦੂਤ, ਅਨਿਲ ਸੂਕਲਾਲ ਨੇ ਹਾਲ ਹੀ ਵਿੱਚ ਕਿਹਾ ਕਿ 22 ਦੇਸ਼ਾਂ ਨੇ ਰਸਮੀ ਤੌਰ 'ਤੇ ਸਮੂਹ ਵਿੱਚ ਸ਼ਾਮਲ ਹੋਣ ਲਈ ਦਿਲਚਸਪੀ ਪ੍ਰਗਟਾਈ ਹੈ।

ਇਨ੍ਹਾਂ ਵਿੱਚ ਇਰਾਨ, ਅਰਜਨਟੀਨਾ, ਕਿਊਬਾ, ਕਜ਼ਾਕਿਸਤਾਨ, ਇਥੋਪੀਆ, ਸਾਊਦੀ ਅਰਬ, ਸੰਯੁਕਤ ਅਰਬ ਅਮੀਰਾਤ ਅਤੇ ਵੈਨੇਜ਼ੁਏਲਾ ਸ਼ਾਮਲ ਹਨ।

ਪ੍ਰੋਫ਼ੈਸਰ ਕਾਰਮੋਡੀ ਕਹਿੰਦੇ ਹਨ, "ਇੱਥੇ ਇੱਕ ਧਾਰਨਾ ਹੈ ਕਿ ਹੁਣ ਪੱਛਮ ਵਿਸ਼ਵ ਤਾਕਤ ਦਾ ਧੁਰਾ ਨਹੀਂ ਰਿਹਾ ਅਤੇ ਵਧੇਰੇ ਵਿਕਾਸਸ਼ੀਲ ਦੇਸ਼ ਬਰਿਕਸ ਦੇਸ਼ਾਂ ਵਰਗੀਆਂ ਵਧਦੀਆਂ ਤਾਕਤਾ ਵੱਲ ਦੇਖ ਰਹੇ ਹਨ।"

ਬਰਿਕਸ ਇੱਕ ਬਹੁਤ ਹੀ ਵਿਲੱਖਣ ਸਮੂਹ ਹੈ। ਪਰ ਸਵਾਲ ਹੈ ਕਿ ਕੀ ਇਹ ਨਵੇਂ ਮੈਂਬਰਾਂ ਨੂੰ ਸਵੀਕਾਰ ਕਰਨ ਲਈ ਤਿਆਰ ਹੈ?

ਬਟਲਰ ਕਹਿੰਦੇ ਹਨ, "ਮੇਰਾ ਅੰਦਾਜ਼ਾ ਹੈ ਕਿ ਇਹ ਕੁਝ ਦੇਸ਼ਾਂ ਨੂੰ ਹਿੱਸਾ ਬਣਾ ਲਵੇਗਾ। ਪਰ ਇਰਾਨ ਵਰਗੇ ਗੁੰਝਲਦਾਰਾਂ ਦੀ ਬਜਾਇ ਅਰਜਨਟੀਨਾ ਵਰਗੇ ਦੇਸ਼ ਹੋਣ ਦੀ ਸੰਭਾਵਨਾ ਹੈ।"